Man voor kleinkinders met panga aangeval | Maroela Media
Koos Ludeke (59) is Woensdagoggend omstreeks 06:00 ten aanskoue van sy twee kleinkinders met pangas, messe en ŉ ysterstaaf op sy plaas aangerand.
Kol. Thandi Mbambo, woordvoerder van die polisie, het gesê Ludeke wou sy plaas, Boschplaat, naby Hoopstad verlaat met sy twee kleinkinders toe hy sien sy voertuig se band is pap.
“Vier mans gewapen met pangas, messe en ŉ ysterstaaf het skielik te voorskyn gekom en hom aangeval. Hy het beserings aan sy hande opgedoen,” het Mbambo gesê.
Marius Muller, nasionale operasionele koördineerder van AfriForum, het gesê die man is aan sy voorarm gewond.
“Die man het terug na die plaashuis beweeg. Die oomblik toe sy vrou sien wat aangaan het sy ŉ vuurwapen gaan haal en ŉ skoot afgevuur. Die verdagtes het gevlug,” het Mbambo gesê.
Sy kleinkinders is nie tydens die voorval beseer nie.
Volgens Mbambo is naburige boere gemobiliseer en die polisie in kennis gestel. “Die boere het onder meer vliegtuie gebruik om die verdagtes wat in die bosse in gevlug het op te spoor,” het Mbambo gesê.
Die boere het vier verdagtes, in hul twintigs, in hegtenis geneem en aan die Hoopstad-polisie oorhandig.
Volgens Mbambo is een verdagte van Hoopstad en die ander drie van Bloemhof. “Die verdagtes sal aangekla word van poging tot moord en binnekort in die hof verskyn.”
Goed gedoen deur die omliggende boere.
Klink na n groot stuk genade dat die man leef.
Goeie werk!! Dis hoe jy dit doen! Vang die skelms, lewer hulle oor aan die SAPS. Boer is veilig, skelms gevang en die kleinkinders ongedeurd. Flink werk van die boeregeenskap. Wat nou die uiteinde sal wees van die verdagtes kan mens maar net raai.
Basjan, dit lyk my ons moet hierdie boere kry om ons polisiemag op te lei. DAN sal hulle miskien weet hoe om die skurke te vang!!
Mens hoop net dat hulle nie weer ontsnap uit polisie aanhouding soos al so baie gesien
Hoop van harte die boere het die boosdoeners met watte toe-gedraai en n strikkie op elkeen vasgemaak voordat hulle die arme mense aan die SAPD oorhandig het.
Ek hoop iemand het video geneem by oorhandiging, net om seker te maak hulle word nie in die Polisie selle aangerand en Boere dan later beskuldig nie.
Dank Vader hierdie boer het die aanval oorleef!!
Zach · 12 maande gelede
Hoopelik is die verdagtes in wate toegedraai, berading gegee en gesoen, voor hulle vir die polisie gegee is.
ACCA · 12 maande gelede
Dit is n rasse aanval
Geen twyfel daaraan nie.
Sy vrou het flink gedink met die skoot wat sy afgevuur het!! Alhoewel nog steeds traumaties, net bly alles darem ten goede uitgewerk.
Sterkte Koos. Hoop jy word gou gesond
nou gaan die boere van ontvoering aangekla word.
Jy’s waarskynlik reg!
Die Kryger · 12 maande gelede
Daars groot fout. Die 4 val 1 aan. Op Parys gebeur wat. Die 1 wat aangeval wordoorleef. Die aanvaller sterf. Gee tog die ant
Kaspaas · 12 maande gelede
100% vir die omliggende boere!